Tunjuk perasaan Hong Kong 2019–2020

Bantahan menentang rang undang-undang serah balik Hong Kong 2019–2021 merupakan bantahan yang berturut-turut di Hong Kong dan bandar-bandar lain di seluruh dunia, menuntut penarikan Rang Undang-undang Pesalah Buronan dan Bantuan Guaman Bersama dalam Perundangan Hal Jenayah (Pindaan) 2019 yang diusulkan oleh Kerajaan Hong Kong. Puak pembantah bimbang akan rang undang-undang ini akan menyebabkan bandar raya ini membuka peluang kepada pengaruh undang-undang tanah besar China dan rakyat dari Hong Kong kemudiannya akan tertakluk dengan sistem undang-undang yang berbeza.

Pelbagai bantahan telah dilancarkan di Hong Kong oleh orang awam dan pengamal undang-undang. Antaranya, bantahan 9 Jun yang telah diatur oleh Barisan Hak Asasi Manusia Awam (CHRF) telah menganggarkan 1.03 juta orang menghadirinya dan telah mendapat liputan media massa besar. Bantahan di tempat-tempat lain juga dilancarkan oleh orang Hong Kong di luar negara dan orang tempatan.

Walaupun terdapat bantahan yang meluas, kerajaan berkeras terhadap pelulusan rang undang-undang tersebut, menyatakan bahawa rang undang-undang tersebut penting dan menjadi "jalan keluar" untuk undang-undang yang patut dibaiki. Bacaan kedua asalnya dijadualkan pada 12 Jun namun tidak dapat diadakan berikutan bantahan, dan mesyuarat yang dijadual pada hari berikutnya, 13 Jun juga telah ditunda.

Lihat juga 
 2019 di Hong Kong
 Lenyapan Causeway Bay Books
 Bantahan Hong Kong
Perarakan 2010 bagi Hak Mengundi Umum
Bantahan Hong Kong 2014
Kekacauan awam Mong Kok 2016
Umbrella Movement
 Hak asasi manusia di China

Rujukan

Pautan luar 

 How an Extradition Bill Became a Red Line for Hong Kongers – Podcast (33 min). Foreign Policy. 14 June 2019.
 Why We Stormed Hong Kong's Parliament – Documentary short film (5 min). BBC. 1 August 2019.
 The Revolt of Hong Kong 20 December 2019 
 Staff of Reuters Photography Pulitzer.org